Imtella' Awwissu 17, 2021 It-Taliban mhux se jġiegħel lin-nisa jilbsu l-burka, u se jħalli lill-bniet u lit-tfajliet imorru l-iskola. Dan stqarru kelliem għat-Taliban ma' Sky News. — Sky News (@SkyNews) August 17, 2021 F'kollegament dirett mal-kamra tal-aħbarijiet Ingliża, il-kelliem għat-Taliban Suhail Shaheen qal li l-bniet u t-tfajliet Afgani se jitħallew imorru l-iskola f'art twelidhom. Qal, li jkunu jistgħu jmorru anki l-Università. Madankollu, fisser li l-bniet u t-tfajliet iridu jilbsu l-hijab, jiġifieri l-velu li jinqafel taħt il-griżmejn. Shaheen qal ukoll li t-Taliban jemmen fil-libertà tal-espressjoni, kif ukoll li l-poplu kollu għandu jkollu aċċess għall-edukazzjoni u għax-xogħol.